OpenLLM-France/wikimedia huggingface dataset:
# Tyler Farrar

Tyler Farrar (Wenatchee, Washington, 2 de juny de 1984) és un ciclista estatunidenc, professional des del 2003. Actualment corre amb l'equip Dimension Data.
Les seves victòries més importants fins al moment són dues Vattenfall Cyclassics, el 2009 i 2010, tres etapes de la Volta a Espanya, una el 2009 i dues el 2010, dues més al Giro d'Itàlia i una al Tour de França del 2011.

## Palmarès

* 2002
** 1er al Tour de l'Abitibi
* 2004
** Campió dels Estats Units sub-23 en contrarellotge
** Vencedor d'una etapa al Tour de l'Avenir
* 2005
** Campió dels Estats Units en Critèrium
** Vencedor d'una etapa al Tour de l'Avenir
** Vencedor d'una etapa a la Ronda de l'Isard d'Arieja
** Vencedor d'una etapa a la Valley of the Sun Stage Race
* 2007
** Vencedor d'una etapa del Gran Premi Internacional CTT Correios de Portugal
* 2008
** 1er al Tour de les Bahames i vencedor de 2 etapes
** Vencedor d'una etapa al Tour de Poitou-Charentes
* 2009
** 1er a la Vattenfall Cyclassics
** 1er a la Delta Tour Zeeland i vencedor d'una etapa
** 1er al Circuit Franco-belga i vencedor de 2 etapes
** Vencedor de 3 etapes del Tour del Benelux
** Vencedor d'una etapa a la Volta a Espanya
** Vencedor d'una etapa a la Tirreno-Adriatico
* 2010
** 1er a la Vattenfall Cyclassics
** 1er al Grote Scheldeprijs
** 1er al Delta Tour Zeeland
** Vencedor de 2 etapes al Giro d'Itàlia
** Vencedor de 2 etapes a la Volta a Espanya
** Vencedor d'una etapa dels Tres dies de La Panne
* 2011
** 1r al Trofeu Palma de Mallorca
** 1r al Trofeu Cala Millor
** Vencedor d'una etapa al Tour de França
** Vencedor d'una etapa de la Tirrena-Adriàtica
** Vencedor d'una etapa de la Ster ZLM Toer
* 2012
** Vencedor de 2 etapes al Tour del Colorado
* 2013
** Vencedor d'una etapa a la Volta a Califòrnia
** Vencedor d'una etapa a l'Eurométropole Tour
* 2014
** Vencedor d'una etapa al Tour de Pequín

### Resultats al Giro d'Itàlia

* 2009. Abandona (15a etapa)
* 2010. Abandona (15a etapa). Vencedor de 2 etapes
* 2011. No surt (5a etapa). Decideix abandonar després de la mort del seu amic Wouter Weylandt
* 2012. Abandona (6a etapa)
* 2014. 147è de la classificació general

### Resultats al Tour de França

* 2009. 151è de la classificació general
* 2010. Abandona (12a etapa)
* 2011. 159è de la classificació general. Vencedor de la 3a etapa
* 2012. 151è de la classificació general
* 2015. 154è de la classificació general

### Resultats a la Volta a Espanya

* 2009. Abandona (12a etapa). Vencedor d'una etapa.
* 2010. 142è de la classificació general. Vencedor de 2 etapes
* 2011. Abandona (8a etapa)
* 2013. 124è de la classificació general.
* 2016. 155è de la classificació general

## Enllaços externs

* Fitxa de Tyler Farrar a sitiodeciclismo.net
* Fitxa de Tyler Farrar a procyclingstats.com
# Tyler (Texas)

Tyler és una població dels Estats Units a l'estat de Texas. Segons el cens del 2008 tenia 98.000 habitants.

## Demografia

Segons el cens del 2000, Tyler tenia 83.650 habitants, 32.525 habitatges, i 21.076 famílies. La densitat de població era de 655,1 habitants per km².
Dels 32.525 habitatges en un 30,8% hi vivien nens de menys de 18 anys, en un 46,7% hi vivien parelles casades, en un 14,5% dones solteres, i en un 35,2% no eren unitats familiars. En el 30,2% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,12.
Per edats la població es repartia de la següent manera: un 26% tenia menys de 18 anys, un 11,7% entre 18 i 24, un 26,9% entre 25 i 44, un 20% de 45 a 60 i un 15,2% 65 anys o més.
L'edat mediana era de 34 anys. Per cada 100 dones de 18 o més anys hi havia 83,3 homes.
La renda mediana per habitatge era de 34.163$ i la renda mediana per família de 43.618$. Els homes tenien una renda mediana de 31.728$ mentre que les dones 22.397$. La renda per capita de la població era de 20.184$. Aproximadament el 13% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tyler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Tyler». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Trompa natural

La trompa natural o trompa de caça és un instrument de vent-metall antecessor de la trompa moderna, de la qual es diferencia per la seva manca de vàlvules. Està composta per un broquet, un tub llarg al qual se li dona forma corba i una campana ampla. Va ser usat àmpliament fins a l'aparició de la trompa moderna al segle xix.
Les diferents notes es poden obtenir amb diverses tècniques. Una d'elles és la modulació de la pressió del llavi, com ocorre amb els instruments de vent-metall moderns, per obtenir les notes de la sèrie harmònica. Una altra de les tècniques és canviar la longitud de l'instrument mitjançant vàlvules intercanviables. Aquest procés és molt lent i a causa d'això moltes composicions es van veure frustrades abans de l'arribada de la trompa de claus o tecles moderna. Una altra tècnica és el canvi de la posició de la mà a l'interior de la campana.

## Obres i compositors destacats

Les composicions anteriors a la creació de la trompa moderna al segle xix per a trompa eren per a trompa natural. S'hi inclouen importants composicions de Mozart, Beethoven, Telemann, Weber i molts altres. També Johann Sebastian Bach va compondre diferents obres per a trompa natural. Un dels compositors destacats que va compondre per a trompa natural va ser Louis François Dauprat. Destaquen les seves obres Tres melodies per a trompa, Op.25, Tableau Musical, Op.5, Sonata Op.2 i Duo Op.7.
Uns altres van ser més ambigus, com per exemple Brahms, que va escriure sens dubte gran part de les seves grans obres després d'aquest temps, però no especifica si la partitura ha de ser interpretada per una trompa de claus o una natural. Des del pas del segle xix al xx gairebé tota la música va ser escrita per a la trompa de claus moderna.
Des de mitjan segle xx la trompa natural coneix un discret renaixement. Maurice Ravel per exemple va prescriure dues trompes naturals en sol per a la versió orquestrada de la Pavane pour une infante défunte. A més, el moviment d'executar la música antiga amb instruments autèntics d'època (o còpies), en un intent de recrear la música com hauria pogut sonar quan el compositor la va escriure, va contribuir a la revifada.

## Vegeu també

* Corn de posta

## Referències

* ↑ «Cercaterm». TERMCAT, Centre de Terminologia, 2016. [Consulta: 26 maig 2016].
* ↑ Christinat, Lukas. «Das Horn als Soloinstrument» (en alemany). Horngruppe Oberwalden. [Consulta: 2 novembre 2018].
* ↑ «La trompa natural de Dauprat». [Consulta: 17 juliol 2008].
* ↑ Ravel, Maurice. «Pavane pour une infante défunte». IMSLP.
* ↑ Fabian, Dorottya «The Meaning of Authenticity and The Early Music Movement: A Historical Review». International Review of the Aesthetics and Sociology of Music, 32, 01-12-2001, pàg. 153. DOI: 10.2307/1562264.
# Turnícids

Els turnícids són una família d'ocells molt semblants a les guatlles, essent-ne l'únic representant als Països Catalans la guatlla andalusa (Turnix sylvatica). Tradicionalment aquesta família s'ha situat als gruïformes o als gal·liformes. En la taxonomia de Sibley-Ahlquist van ser inclosos al seu propi ordre dels turniciformes. En estudis posteriors s'accepta, que tant basant-se en la morfologia com a les dades de la hibridació d'ADN, els turnícids pertanyen en realitat a l'ordre dels caradriformes (Charadriiformes).

## Morfologia

* Dimensions petites (fins a 15 cm de llargària).
* Cos rabassut.
* Bec curt.
* Ales curtes i arrodonides.
* Cua molt curta.
* Les potes presenten 3 dits orientats cap endavant.
* Es distingeixen de les guatlles per l'absència del dit posterior.

## Reproducció

Coven sobre el sòl.

## Hàbitat

Viuen a grans praderies i muntanyes.

## Distribució territorial

Són autòctons d'Àfrica, de l'Europa sud-occidental, d'Àsia meridional i d'Austràlia.

## Costums

Són aus corredores que eviten volar. La femella inicia la parada nupcial i és el mascle qui cova els ous i atén els pollets.

## Gèneres i espècies

* Gènere Ortyxelos
** guatlla pintada alablanca (Ortyxelos meiffrenii).
* Gènere Turnix
** guatlla petita (Turnix velox).
** guatlla pintada andalusa (Turnix sylvaticus).
** guatlla pintada batallaire (Turnix suscitator).
** guatlla pintada camagroga (Turnix tanki).
** guatlla pintada capnegra (Turnix ocellatus).
** guatlla pintada de Madagascar (Turnix nigricollis).
** guatlla pintada de Nova Caledònia (Turnix novaecaledoniae).
** guatlla pintada de Robinson (Turnix olivii).
** guatlla pintada de Sumba (Turnix everetti).
** guatlla pintada de Worcester (Turnix worcesteri).
** guatlla pintada dorsi-roja (Turnix maculosus).
** guatlla pintada dorsicastanya (Turnix castanotus).
** guatlla pintada hotentot (Turnix hottentottus).
** guatlla pintada nana (Turnix nanus).
** guatlla pintada pit-roja (Turnix pyrrhothorax).
** guatlla pintada pitnegra (Turnix melanogaster).
** guatlla pintada ullroja (Turnix varius).

## Referències

* ↑ Paton TA, Baker AJ, Groth JG, Barrowclough GF «RAG-1 sequences resolve phylogenetic relationships within charadriiform birds». Molecular Phylogenetics and Evolution, 29, 2, 2003, pàg. 268–78. DOI: 10.1016/S1055-7903(03)00098-8. PMID: 13678682.
* ↑ Fain, Matthew G. & Houde, Peter «Parallel radiations in the primary clades of birds». Evolution, 58, 2004, pàg. 2558–73. Arxivat de l'original el 2013-04-07. DOI: 10.1554/04-235 [Consulta: 19 desembre 2021]. Arxivat 2013-04-07 a Wayback Machine.
* ↑ Paton TA, Baker AJ «Sequences from 14 mitochondrial genes provide a well-supported phylogeny of the Charadriiform birds congruent with the nuclear RAG-1 tree». Molecular Phylogenetics and Evolution, 39, 3, 2006, pàg. 657–67. DOI: 10.1016/j.ympev.2006.01.011. PMID: 16531074.
* ↑ Els turnícids a la UICN. (anglès)

## Enllaços externs

* «Turnícids». Gran Enciclopèdia Catalana. Barcelona: Grup Enciclopèdia Catalana.
* Informació diversa d'aquesta família d'ocells. (francès) i (anglès)
* Taxonomia dels turnícids. (anglès)
# Turo a Raapoto

Turo a Raapoto és un escriptor en llengua tahitiana nascut a la Polinèsia Francesa. A part de tota la seva producció literària de temàtica oceànica i insular (la majoria de les seves obres tenen com a escenari illes polinèsies), s'ha destacat per la seva proposta alternativa d'ortografia del tahitià, que l'ha enfrontat obertament amb l'Acadèmia Tahitiana.

## Referències

* ↑ Schmeling, Hans-Joachim; Backe, Manfred. From Ritual to Romance and Beyond: Comparative Literature and Comparative Religious Studies : Proceedings of the ICLA Conference at Jacobs University, Bremen, August 6-8, 2008 (en anglès). Königshausen & Neumann, 2011, p. 181. ISBN 3826045831.

## Enllaços externs

* Graphie et graphies de la langue tahitienne, amb la proposta de Raapoto. (francès)
# Uma (desambiguació)

«Uma» té aquests significats:
* Arquitectura: Una uma (casa) és la casa comunal tradicional del poble mentawai, Indonèsia
* Ciència: uma és l'abreviació de la unitat de massa atòmica.
* Cinema: Uma Thurman és una actriu nord-americana de cinema, la musa de Quentin Tarantino.
* Geografia:
** Uma (Japó) és un districte japonès a la prefactura d'Ehime.
** Uma (Pontevedra), parròquia de Salvaterra de Miño.
* Hinduisme: Uma (hinduisme) és la deessa de la bellesa i la llum solar.
* Telecomunicacions: UMA són les sigles d'Accés Multimedia Universal.
* Zoologia: Uma és un gènere de rèptils pertanyent a la família Phrynosomatidae.
# Unió General Tunisiana del Treball

La Unió General Tunisiana del Treball (UGTT; àrab: الاتحاد العام التونسي للشغل, al-Ittiḥād al-ʿĀm at-Tūnisī li-l-Xuḡl) és un centre sindical nacional de Tunísia. Fundada el 20 de gener de 1946, té 517.000 membres. La UGTT forma part de la Confederació Sindical Internacional i de la Confederació Internacional de Sindicats Àrabs. La Unió General Tunisiana del Treball, juntament amb la Lliga Tunisiana dels Drets Humans, la Unió Tunisiana d'Indústria, Comerç i Artesania i l'Orde Nacional d'Advocats de Tunísia, com a membres del Quartet de Diàleg Nacional, va obtenir el Premi Nobel de la Pau de 2015 "la seva contribució decisiva en la construcció d'una democràcia plural a Tunísia després de la Revolució del Gessamí de 2011".

## Referències

* ↑ International Trade Union Confederation, "List of Affiliated Organisations" PDF (6th General Council, 21 June 2010, Vancouver) : http://www.ituc-csi.org/+-about-us-+.html, Retrieved 21-01-2011.
* ↑ «The Nobel Peace Prize 2015». Nobel Foundation. [Consulta: 9 octubre 2015].

## Bibliografia

* ICTUR et al.,. Trade Unions of the World. 6th. London, UK: John Harper Publishing, 2005. ISBN 0-9543811-5-7.

## Enllaços externs

* Unió General Tunisiana del Treball - Lloc web oficial
# Tsiolkovski

* Aquest article tracta sobre la població. Vegeu-ne altres significats a «Konstantín Tsiolkovski».
Tsiolkovski (rus: Циолковский) és un possiólok rus amb estatus de ciutat tancada de l'óblast de l'Amur, a la vora del Bolxoia Piora, tributari del Zeia, a 180 km al nord de Blagovésxensk i a 110 km de la frontera amb la Xina. Fins a l'any 2015 s'anomenava Uglegorsk (rus: Углегорск).
A la vora de la població s'hi troba el nou port espacial rus, el Cosmòdrom Oriental.
Es va fundar el 1961 per a donar servei a una base de míssils ICBM de les Forces Armades Soviètiques anomenada Svobodni-18 (en referència a la població de Svobodni situada a uns 50 quilòmetres). El 19 d'octubre del 1965 va rebre l'estatus de ciutat tancada per decret del Soviet Suprem de la RSFSR.
El juliol del 2010, el Primer Ministre de Rússia Vladímir Putin va anunciar que s'hi faria un nou Cosmòdrom Oriental, com a part de la voluntat russa de reduir la seva dependència del Cosmòdrom de Baikonur situat geogràficament al Kazakhstan. L'abril del 2013, Putin va proposar canviar el nom d'alguna població propera al Cosmòdrom en honor del fundador de la cosmonàutica teòrica Konstantín Tsiolkovski. Es va acabar decidint assignar-lo a la pròpia població d'Uglegorsk. Després de l'aprovació de les autoritats locals i de la Duma Estatal de Rússia, la llei del canvi de nom va ser signada pel ja President Vladímir Putin el 30 de desembre del 2015.
# Tsitsernakapert

Tsitsernakapert (o tzitzernakaberd, en armeni), és un memorial dedicat a les víctimes del Genocidi armeni perpetrat pel govern Joves Turcs entre 1915 i 1916, situat sobre un dels turons de la capital armènia, Erevan. Tsitsernakapert significa el fort de les orenetes en armeni (tsitsernak = oreneta, pert = fort).

## Història

El 24 d'abril de 1965, en el moment del 50è aniversari del genocidi, més d'un milió de persones es van reunir a Erevan durant 24 hores. En resposta a aquest impuls popular, el govern armeni de l'època convenç Moscou el 1966 de finançar un petit memorial. Petit sobre els plànols, el monument resulta ser colossal al final dels treballs el 1968.

## Arquitectura

El monument està compost de diverses parts:
* Una punta de granit de 44 metres d'alçària representa el renaixement de la nació armènia.
* 12 esteles de granit disposades en cercle simbolitzen les 12 províncies perdudes, avui turques. Al mig, a 1,5 m de profunditat, la flama eterna és el lloc de recolliment. Tots els 24 d'abril, milers de persones hi dipositen una flor.
* Al llarg del passeig de l'estela a la punta, un mur llarg de 100 metres porta les inscripcions dels principals pobles armenis de l'Imperi Otomà en els quals han tingut lloc les massacres.
* Més recentment, d'ençà 1995, les personalitats polítiques (en sentit ampli) del món sencer planten un arbre i signen unes poques paraules sobre una placa daurada.
* El 1995 s'ha obert igualment un petit museu circular subterrani a l'entrada dels cotxes. S'hi troben clixés de fotògrafs alemanys (Alemanya era l'aliada de Turquia durant la Primera Guerra Mundial) i diverses publicacions relatant els esdeveniments de l'època.

## Referències

* ↑ 1915, le génocide des arméniens, Yves Ternon & Gérard Chaliand, Editions Complexe

## Enllaços externs

* Vista satèl·lit del memorial a WikiMapia
# Valley Cottage

Valley Cottage és una concentració de població designada pel cens dels Estats Units a l'estat de Nova York. Segons el cens del 2000 tenia 9.269 habitants.

## Demografia

Segons el cens del 2000, Valley Cottage tenia 9.269 habitants, 3.347 habitatges, i 2.379 famílies. La densitat de població era de 838,1 habitants per km².
Dels 3.347 habitatges en un 30,4% hi vivien nens de menys de 18 anys, en un 60,3% hi vivien parelles casades, en un 8% dones solteres, i en un 28,9% no eren unitats familiars. En el 23,8% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,2.
Per edats la població es repartia de la següent manera: un 20,9% tenia menys de 18 anys, un 6,5% entre 18 i 24, un 29% entre 25 i 44, un 28,8% de 45 a 60 i un 14,7% 65 anys o més. L'edat mediana era de 41 anys. Per cada 100 dones de 18 o més anys hi havia 87,5 homes.
La renda mediana per habitatge era de 75.828 $ i la renda mediana per família de 87.123 $. Els homes tenien una renda mediana de 51.718 $ mentre que les dones 41.653 $. La renda per capita de la població era de 33.181 $. Entorn de l'1,4% de les famílies i el 2,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valley Cottage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Valley Cottage». American Fact Finder. Oficina del Cens dels Estats Units, 12-01-2010.
# Union Local Andina Fútbol Club

La Union Local Andina Fútbol Club és un club de futbol veneçolà de la ciutat de Mérida.

## Història

El club va ser fundat el 28 de febrer de 1977 amb el nom d'Universidad de Los Andes Mérida Fútbol Club.
L'any 2017 esdevingué Union Local Andina Fútbol Club.

## Palmarès

* Lliga veneçolana de futbol:
** 1983, 1990-91
* Segona divisió veneçolana de futbol:
** 1986, 1994-95
* Copa veneçolana de futbol:
** 1995-96

## Referències

* ↑ «Venezuela - List of Champions». RSSSF. [Consulta: 20 juny 2011].
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].

## Enllaços externs

* Informació del club
# Tulun

«Tulun» té aquests significats:
* Àhmad ibn Tulun (835 - 884), governador d'Egipte.
* Mesquita d'Ibn Tulun, mesquita al Caire (Egipte).
* Tulun (atol), Kilinailau o illes Carteret.
* Tulun (Irkutsk), ciutat de l'óblast d'Irkutsk.
# Valerie Bettis

Valerie Elizabeth Bettis (Houston, 1919 - Nova York, 1982) fou una coreògrafa i ballarina de dansa clàssica i contemporània, coneguda pel gran públic especialment per la seva feina al teatre musical. També va coreografiar balls pel cinema, com diversos per la Rita Hayworth als anys 50. És reconeguda per la seva versatilitat, la seva presència viva a l'escena i la seva teatralitat.

## Referències

* ↑ Jack Anderson. «Valerie Bettis, Choreographer and Modern Dancer, Is Dead» (en anglais) p. 12, 28-09-1982. [Consulta: 28 desembre 2018].
# Valerie (cràter)

Valerie és un cràter d'impacte en el planeta Venus de 13,6 km de diàmetre. Porta el nom d'un antropònim francès, i el seu nom va ser aprovat per la Unió Astronòmica Internacional el 1997.

## Referències

* ↑ «Valerie». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Valerie Aurora

Valerie Anita Aurora (San Francisco, 19??) és una hacker estatunidenca, escriptora, conferenciant i activista a favor de l'increment de la presència femenina en el món de la cultura lliure i del programari lliure i de codi obert. En el 2008 va canviar oficialment i legalment el seu nom de naixement, Valerie Aurora Henson.
Aurora va ser directora executiva i cofundadora —junt amb Mary Gardiner— de la Iniciativa d'Ada, una organització sense ànim de lucre centrada a promocionar el paper de les dones en la tecnologia. També és cofundadora de Double Union, un espai per a dones hackers a San Francisco. Des del 2015 és la consultora principal de Frame Shift Consulting, Aurora també ha treballat per a Sun Microsystems, IBM, Intel i Red Hat.
Com a programadora va treballar en el desenvolupament del nucli de Linux durant més d'una dècada, especialitzant-se en la millora i el perfeccionament del sistema de fitxers. El 2012 Valerie Aurora i Mary Gardner van ser nomenades per SC Magazine com dues de les persones més influents en la seguretat informàtica al món.

## Guardons

* Premi O'Reilly Open Source 2013

## Referències

* 1 2 «Valerie Aurora - Geek Feminism Wiki - Wikia» (en anglès). [Consulta: 1r abril 2016].
* ↑ «Name change – Valerie Aurora's blog» (en anglès). [Consulta: 1r abril 2016].
* ↑ «The Ada Initiative launches [LWN.net]» (en anglès). [Consulta: 1r abril 2016].
* ↑ «Double Union | A hacker/maker space for women in San Francisco» (en anglès). [Consulta: 1r abril 2016].
* ↑ «Frame Shift Consulting | More than just "checking the box" on diversity and inclusion in tech» (en anglès). [Consulta: 1r abril 2016].
* ↑ «File System Evangelist and Thought Leader: An Interview with Valerie Aurora | Linux Magazine» (en anglès). Arxivat de l'original el 2019-03-31. [Consulta: 1r abril 2016].
* ↑ «Two champions for women in technology - SC Magazine» (en anglès). [Consulta: 1r abril 2016].
* ↑ «OReilly Open Source Awards: Open Source Convention - O'Reilly OSCON, July 22 - 26, 2013 in Portland, OR» (en anglès). [Consulta: 1r abril 2016].

## Bibliografia

* Aurora, Valerie. HOWTO Encourage Women in Linux (en anglès). 2002.

## Enllaços externs

* Valerie Aurora - Lloc web oficial
* Blog de Valerie Aurora (anglès)
# Velilla de los Ajos

Velilla de los Ajos és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Velilla (Valladolid)

Velilla és un municipi de la província de Valladolid a la comunitat autònoma de Castella i Lleó (Espanya).
Evolució demogràfica :
| 1991 | 1996 | 2001 | 2004 |
| 151 | 161 | 155 | 138 |
# Lesena

La lesena és un reforç vertical del mur, de poc gruix i sense base, normalment sense capitell, sovint connectats per petits arcs cecs característic de l'arquitectura romànica dels Mestres Llombards. Bàsicament amb funcions ornamentals.

## Referències

* ↑ «0119175.xml Lesena». Gran Enciclopèdia Catalana. Barcelona: Grup Enciclopèdia Catalana.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.33. DL M-50.522-2002. ISBN 84-8332-391-5 [Consulta: 3 desembre 2014].